CELEX: 62005TA0415
Language: mt
Date: 2010-09-13 00:00:00
Title: Kawżi magħquda T-415/05, T-416/05 u T-423/05: Sentenza tal-Qorti Ġenerali tat- 13 ta’ Settembru 2010 — Il-Greċja vs Il-Kummissjoni ( “Għajnuna mill-Istat — Settur tal-ajru — Għajnuna marbuta mar-ristrutturazzjoni u mal-privatizzazzjoni tal-kumpannija tal-ajru nazzjonali Ellenika — Deċiżjoni li tiddikjara l-għajnuna inkompatibbli mas-suq komuni u li tordna l-irkupru tagħha — Kontinwità ekonomika bejn żewġ kumpanniji — Identifikazzjoni tal-benefiċjarju effettiv ta’ għajnuna għall-finijiet tal-irkupru tagħha — Kriterju tal-operatur privat — Kompatibbiltà tal-għajnuna mas-suq komuni — Obbligu ta’ motivazzjoni” )

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/21
            
         Sentenza tal-Qorti Ġenerali tat-13 ta’ Settembru 2010 — Il-Greċja vs Il-Kummissjoni
   (Kawżi magħquda T-415/05, T-416/05 u T-423/05) (1)
   
   (Għajnuna mill-Istat - Settur tal-ajru - Għajnuna marbuta mar-ristrutturazzjoni u mal-privatizzazzjoni tal-kumpannija tal-ajru nazzjonali Ellenika - Deċiżjoni li tiddikjara l-għajnuna inkompatibbli mas-suq komuni u li tordna l-irkupru tagħha - Kontinwità ekonomika bejn żewġ kumpanniji - Identifikazzjoni tal-benefiċjarju effettiv ta’ għajnuna għall-finijiet tal-irkupru tagħha - Kriterju tal-operatur privat - Kompatibbiltà tal-għajnuna mas-suq komuni - Obbligu ta’ motivazzjoni)
   2010/C 301/31
   Lingwa tal-kawża: il-Grieg
   
      Partijiet
   
   
      Rikorrenti: Ir-Repubblika Ellenika (rappreżentanti: A. Samoni-Rantou u P. Mylonopoulos, aġenti) (Kawża T-415/05); Olympiakes Aerogrammes AE (Kallithéa, il-Greċja) (rappreżentant: V. Christianos, avukat) (Kawża T-416/05); u Olympiaki Aeroporia Ypiresies AE (Ateni, il-Greċja) (rappreżentanti: P. Anestis, S. Mavroghenis, avukati, S. Jordan, T. Soames, solicitors, u D. Geradin, avukat) (Kawża T-423/05)
   
      Konvenuta: Il-Kummissjoni Ewropea (rappreżentanti: D. Triantafyllou u T. Scharf, aġenti)
   
      Intervenjenti insostenn tal-konvenuta: Aeroporia Aigaiou Aeroporiki AE (Ateni) (rappreżentanti: N. Keramidas u, fil-Kawża T-416/05, anki N. Korogiannakis, I. Dryllerakis u E. Dryllerakis, avukati) (Kawżi T-416/05 u T-423/05)
   
      Suġġett
   
   Talba għall-annullament tad-Deċiżjoni tal-Kummissjoni C(2005) 2706 finali, tal-14 ta’ Settembru 2005, dwar l-għajnuna mill-Istat mogħtija lil Olympiaki Aeroporia Ypiresies AE [C 11/2004 (ex NN 4/2003) — Olympiaki Aeroporia — Ristrutturazzjoni u privatizzazzjoni].
   
      Dispożittiv
   
   
               (1)
            
            
               L-Artikolu 1(1) tad-Deċiżjoni tal-Kummissjoni C(2005) 2706 finali, tal-14 ta’ Settembru 2005, dwar l-għajnuna mill-Istat mogħtija lil Olympiaki Aeroporia Ypiresies AE [C 11/2004 (ex NN 4/2003) — Olympiaki Aeroporia — Ristrutturazzjoni u privatizzazzjoni], huwa annulat.
            
         
               (2)
            
            
               L-Artikolu 1(2) tad-Deċiżjoni C(2005) 2706 finali huwa parzjalment annulat sa fejn jikkonċerna l-ammont li jikkorrispondi għall-valur tal-assi immaterjali kollha rreġistrati fil-bilanċ ta’ trasformazzjoni ta’ Olympiaki Aeroporia Ypiresies bħala avvjament, għall-valur tal-ajruplani ttrasferiti lil Olympiakes Aerogrammes AE kif ukoll għad-dħul mistenni mill-bejgħ ta’ żewġ ajruplani li għadhom irreġistrati fil-bilanċ ta’ Olympiaki Aeroporia Ypiresies.
            
         
               (3)
            
            
               L-Artikolu 2 tad-Deċiżjoni C(2005) 2706 finali huwa annullat sa fejn jikkonċerna l-miżuri inkwistjoni fl-Artikolu 1(1) u (2), sa fejn dawn id-dispożizzjonijiet huma annullati.
            
         
               (4)
            
            
               Il-kumplament tar-rikorsi huwa miċħud.
            
         
               (5)
            
            
               Kull parti għandha tbati l-ispejjeż rispettivi tagħha, inklużi dawk marbuta mal-proċeduri għal miżuri provviżorji.
            
         
      (1)  ĠU C 22, 28.01.2006.